Определение на Съда (шести състав) от 27 март 2023 г. (преюдициално запитване от Rechtbank van eerste aanleg Oost-Vlaanderen Afdeling Gent ― Белгия) ― VN/Belgische Staat
(Дело C-34/22, Belgische Staat)1
(Преюдициално запитване — Член 53, параграф 2 и член 99 от Процедурния правилник на Съда — Свободно предоставяне на услуги — Свободно движение на капитали — Ограничения — Данъчно законодателство — Данък върху доходите — Освобождаване от данък само на лихвите, които са изплатени от банки, отговарящи на определени законови условия — Непряка дискриминация — Кредитни институции, установени в Белгия, и кредитни институции, установени в друга държава — членка на Европейския съюз или на Европейското икономическо пространство)
Език на производството: нидерландски
Запитваща юрисдикция
Rechtbank van eerste aanleg Oost-Vlaanderen Afdeling Gent
Страни в главното производство
Жалбоподател: VN
Ответник: Belgische Staat
Диспозитив
Член 56 ДФЕС и член 36 от Споразумението за Европейското икономическо пространство от 2 май 1992 г. трябва да се тълкуват в смисъл, че не допускат национална правна уредба, която установява режим на освобождаване от данъци, който въпреки че се прилага без разлика по отношение на възнагражденията по спестовните влогове в национални и чуждестранни кредитни институции, обуславя освобождаването от облагане на доходите от спестявания в кредитни институции, установени в друга държава — членка на Европейския съюз или на Европейското икономическо пространство от изпълнението на условия, които трябва да бъдат аналогични на посочените в тази национална правна уредба условия, които фактически са специфични за националния пазар.
____________
1     ОВ C 213, 30.5.2022 г.